**กระบวนการจัดการความรู้แหล่งเรียนรู้ในสถานศึกษา:**

**การวิจัยเชิงปฏิบัติการแบบมีส่วนร่วม**

**Knowledge Management Process of Learning Resources in Schools: Participatory Action Research**

**1วิชัย จันทร์จำรูญ (Wichai Janjamroon)**

**2สุกิจ โพธิ์ศิริกุล (Sukit Phosirikul)**

**3วรฉาย ทองคำ (Worachai Thongkham)**

**4วิราภรณ์ ส่งแสง (Wiraporn Songsang)**

**5บุญจักรวาล รอดบำเรอ (Bunchakkrawan Rotbamroe)**

นักวิชาการอิสระ (Independent Scholar)

Email: kongkiatch1986@gmail.com

**Received** March 22, 2022; **Revised** April 14, 2022; **Accepted** April 16, 2022

**Abstract**

The objective of this research was to develop the knowledge management process of learning resources in Ban Nongkung Wittayakarn School, Khon Kaen Primary Educational Service Area 1. Research participants comprised 1 administrator, 6 1-3 level high school teachers, 50 1-3 level high school students, 50 parents, 7 basic education committee members, 1 district agricultural official, and 1 subdistrict administrative organization official, totaling 115 people. Research tools comprised 1) checklist form, 2) semi-structured interview form, and 3) general meeting record form. Data analysis employed frequency and percentage statistics, and content analysis. Research findings indicate the community learning resources management process consists of 1) identifying the needed intelligence capital or knowledge; 2) creating intelligence capital or seeking benefits from existing resources, adding knowledge from outside organizations, learning from others' success, benchmarking and collecting documents, information, and knowledge according to interested groups; 3) seeking and storing organization knowledge systematically, such as in document form, computer data file, CD, and website platform; and 4) sharing, exchanging, distributing, disseminating, and transferring knowledge; and 5) utilizing or applying knowledge.

**Keywords:** Knowledge Management; Learning Resource; Participatory Action Research

**บทคัดย่อ**

 การวิจัยครั้งนี้มีวัตถุประสงค์เพื่อพัฒนากระบวนการจัดการความรู้แหล่งเรียนรู้ในโรงเรียนบ้านหนองกุงวิทยาคาร สำนักงานเขตพื้นที่การศึกษาประถมศึกษาขอนแก่น เขต 1 กลุ่มผู้ร่วมวิจัย ประกอบด้วยผู้บริหาร 1 คน ครูผู้สอนระดับชั้นมัธยมศึกษาปีที่ 1-3 จำนวน 6 คน นักเรียนในระดับชั้นมัธยมศึกษาปีที่ 1-3 จำนวน 50 คน ผู้ปกครองนักเรียน 50 คน คณะกรรมการสถานศึกษาขั้นพื้นฐาน 7 คน เจ้าหน้าที่เกษตรอำเภอ 1 คน เจ้าหน้าที่องค์การบริหารส่วนตำบล 1 คน รวม 115 คน เครื่องมือที่ใช้ในการวิจัย ประกอบด้วย 1) แบบสำรวจรายการ (Checklist) 2) แบบสัมภาษณ์กึ่งโครงสร้าง และ 3) แบบบันทึกการประชุมทั่วไป วิเคราะห์ข้อมูลโดยใช้ความถี่ ร้อยละ และการวิเคราะห์เนื้อหา ผลการวิจัยพบว่า กระบวนการจัดการความรู้แหล่งเรียนรู้สถานศึกษาในชุมชน ประกอบด้วย 1) การกำหนดชนิดของทุนทางปัญญาหรือองค์ความรู้ที่ต้องการ 2) การสร้างทุนทางปัญญาหรือค้นหาใช้ประโยชน์จากสิ่งที่มีอยู่ การศึกษาเพิ่มเติมจากภายนอกองค์กร การเรียนรู้จากความสำเร็จของคนอื่น การเทียบเคียง (Benchmarking) และรวบรวมเอกสาร ข้อมูล องค์ความรู้ตามกลุ่มสนใจ 3) การเสาะแสวงหา และจัดเก็บองค์ความรู้ในองค์กรให้เป็นระบบ เช่น ในรูปแบบของเอกสาร ไฟล์ข้อมูล ซีดี และในรูปของเว็บไซต์ 4) การแบ่งปัน แลกเปลี่ยน เผยแพร่ กระจาย และถ่ายโอน และ 5) การใช้ประโยชน์หรือการนำไปประยุกต์ใช้งาน

**คำสำคัญ:** การจัดการความรู้; แหล่งเรียนรู้; การวิจัยเชิงปฏิบัติการแบบมีส่วนร่วม

**บทนำ**

การเปลี่ยนแปลงในโลกปัจจุบันเป็นไปอย่างรวดเร็ว ทั้งด้านเศรษฐกิจ วัฒนธรรม สังคม การเมืองการปกครอง โดยเฉพาะอย่างยิ่งอิทธิพลของความก้าวหน้าทางวิทยาศาสตร์และเทคโนโลยีการสื่อสาร นับเป็นปัจจัยเร่งที่สำคัญทำให้โลกไร้พรมแดน เกิดการหมุนเวียนของข้อมูลข่าวสารทั้งทางบวกและทางลบ และนับวันจะทวีความซับซ้อนและรุนแรงมากยิ่งขึ้น ปัจจัยดังกล่าวได้ส่งผลกระทบต่อวิถีการดำรงชีวิตของบุคคล เกิดปัญหานานัปการ (Office of the Basic Education Commission, 2013) ซึ่งสอดคล้องกับอุดมการณ์สำคัญของการจัดการศึกษาตามมาตรฐานการศึกษาชาติและกรอบการปฏิรูปการศึกษาในทศวรรษที่สอง (พ.ศ. 2551 - 2561) ได้กำหนดให้มีการจัดการศึกษาตลอดชีวิตอย่างมีคุณภาพและการสร้างสังคมไทยให้เป็นสังคมแห่งการเรียนรู้ เป็นการศึกษาที่สร้างคุณภาพชีวิตและสังคมบูรณาการอย่างสมดุลระหว่างปัญญาธรรม คุณธรรม และวัฒนธรรม เน้นให้เป็นการศึกษาตลอดชีวิตเพื่อคนไทยทั้งปวง โดยให้สังคมทุกภาคส่วนมีส่วนร่วมในการจัดการศึกษาได้ตรงตามความต้องการของผู้เรียนและท้องถิ่น (Local Government Organization Northeastern Provinces Group, 2014)

การสร้างความรู้ขึ้นในสังคม ทำให้สังคมเป็นสังคมความรู้ โลกยุคปัจจุบันเป็นโลกยุคสังคมเศรษฐกิจฐานความรู (Knowledge-Based Society and Economy) ทุกสังคมจะต้องมีความสามารถในการนำความรูมาสร้างนวัตกรรม สำหรับใช้เป็นพลังขับเคลื่อนการ พัฒนาสังคม ความรูและนวัตกรรมที่สร้างขึ้นนั้น จะต้องเป็นประโยชน์ต่อสังคมส่วนต่าง ๆ ที่มีความแตกต่างหลาก หลายอย่างทั่วถึง และขับเคลื่อนทั้งเศรษฐกิจเพื่อการแข่งขัน และเศรษฐกิจพอเพียงอย่างสมดุล สังคมไทยจะต้องพัฒนาความสามารถในการสร้างนวัตกรรมจากความรูเพื่อเป็นพลังขับเคลื่อนการเปลี่ยนแปลง และเป็นการเปลี่ยนแปลงในระดับเปลี่ยนกระบวนทัศน์ (Paradigm Shift หรือ Mindset Change) ของทั้งสังคม การนำความรู้ไปเคลื่อนไหวสังคม และเชื่อมโยงความรู้และการเคลื่อนไหวสังคมกับการดำเนินการทางการเมืองเพื่อเคลื่อนในเชิงระบบเชิงกติกาสังคม (กฎหมาย) หรือเชิงโครงสร้างในสามเหลี่ยมเขยื้อนภูเขานั้น มุมบนสุด ซึ่งสำคัญที่สุดและเป็นพลังหลักแต่ดำเนินการยากที่สุด คือ การสร้างความรู้ (Panich, 2019) และการปฏิรูปการศึกษาเป็นแนวทางในการเปลี่ยนแปลงการจัดการศึกษา โดยมีเป้าหมายเพื่อปฏิรูปการเรียนรู้ผสมผสานสาระความรู้ต่าง ๆ อย่างสมดุลรวมทั้งปลูกฝังค่านิยมและคุณลักษณะอันพึงประสงค์ไว้ในทุกวิชา ผู้สอนสามารถจัดบรรยากาศ สภาพแวดล้อม สื่อการเรียนอำนวยความสะดวกให้ผู้เรียนเกิดการเรียนรู้ที่รอบด้าน (Office of the National Education Commission, 2010) ส่งเสริมความเข้มแข็งของชุมชน โดยจัดกระบวนการเรียนรู้ภายในชุมชน เพื่อให้ชุมชนมีการจัดการศึกษาอบรม มีการแสวงหาความรู้ ข้อมูลข่าวสาร และรู้จักเลือกแสวงหาภูมิปัญญาและวิทยาการต่าง ๆ เพื่อพัฒนาชุมชนให้สอดคล้องกับสภาพปัญหาและความต้องการ รวมทั้งหาวิธีการสนับสนุนให้มีการแลกเปลี่ยนประสบการณ์การพัฒนาชุมชน (Office of the Basic Education Commission, 2013) ผู้บริหารสถานศึกษาจึงมีบทบาทสำคัญที่สุดในการที่จะเชื่อมประสานและรักษาความสมดุลในความสัมพันธ์ระหว่างผู้มีบทบาทหลัก ได้แก่ ครู บุคลากรในโรงเรียน คณะกรรมการสถานศึกษาขั้นพื้นฐาน และผู้สนับสนุนส่งเสริมจากภายนอกสมาคมและมูลนิธิต่าง ๆ เพื่อให้ผู้เรียนได้รับการพัฒนาหรือมีคุณลักษณะที่พึงประสงค์ คือ เป็นคนดี เก่ง และมีความสุข สามารถปรับตัวอยู่ในโลกที่มีการเปลี่ยนแปลงได้อย่างสมดุล

สำนักงานคณะกรรมการการศึกษาแห่งชาติ ได้เริ่มให้มีโครงการวิจัยผู้บริหารสถานศึกษาต้นแบบ ภายใต้วัตถุประสงค์เพื่อยกย่องเชิดชูเกียรติแก่ผู้บริหารที่มีผลงานดีเด่น ด้านการบริหารที่ส่งเสริมการปฏิรูปการเรียนรู้ เพื่อหาแนวทางพัฒนาวิชาชีพผู้บริหารสถานศึกษา เพื่อส่งเสริมการวิจัยและพัฒนารูปแบบการบริหารโดยโรงเรียนเป็นฐาน (SBM) ควบคู่ไปกับการจัดการความรู้ (Knowledge Management: KM) ซึ่งเป็นการกระทำที่จำเป็นเพื่อให้ได้มาซึ่งแหล่งความรู้ โดยผ่านกระบวนการในการเปลี่ยนรูปแบบข้อมูลและประสบการณ์ที่ผ่านมาประยุกต์ใช้ให้เข้ากับบุคคลและองค์การ เพื่อการเพิ่มประสิทธิภาพขององค์การในระยะยาว ในการยกระดับความรู้ภายในองค์การเพื่อจุดมุ่งหมายของการเปลี่ยนเป็นทุนทางปัญญา (Becerra-Fernandez, Gonzalez & Sabherwal, 2004; Wijarn (2009) นอกจากนี้ จากจุดมุ่งหมายของการจัดการศึกษาที่ได้ระบุถึงบทบาทหน้าที่ของโรงเรียน บุคลากร และชุมชนทุกคนในเขตบริการจะได้จัดประสบการณ์ให้กับนักเรียนให้มีคุณภาพ และชุมชนให้ความร่วมมือในการพัฒนาการศึกษา ในขณะเดียวกันการบริหารจัดการความรู้ต้องมีวิธีการจัดการอย่างเป็นระบบและเปิดโอกาสให้ชุมชนเข้ามามีส่วนร่วมทุกขั้นตอน จึงจะบรรลุตามเป้าหมาย ซึ่งแนวทางการพัฒนาที่มีความเป็นไปได้และสอดคล้องกับสภาพปัญหาและความต้องการต้องมีการนำกระบวนการจัดการความรู้มาใช้ในการบริหารจัดการ ซึ่ง Wijarn (2009) สรุปว่าประกอบด้วย 5 ขั้นตอน คือ 1) Define การกำหนดชนิดขององค์ความรู้ที่ต้องการ เพื่อการตอบสนองความต้องการขององค์การหรือการปฏิบัติงาน หรือหาว่าองค์ความรู้หลักขององค์การคืออะไร (Core Competency) และเป็นองค์ความรู้ที่สามารถสร้างความแตกต่างได้ เมื่อเปรียบเทียบกับคู่แข่ง 2) Create การสร้างทุนทางปัญญาหรือค้นหาประโยชน์จากสิ่งที่มีอยู่แล้ว ด้วยการส่งไปศึกษาเพิ่มเติม การสอนงานภายในองค์การ การเรียนรู้จากความสำเร็จของผู้อื่นและการเทียบเคียง (Benchmarking) 3) Capture การเสาะหา และการจัดเก็บความรู้ในองค์การให้เป็นระบบ ทั้งในรูปแบบสื่อต่าง ๆ (Explicit Knowledge) และในรูปประสบการณ์ (Tacit Knowledge)ให้เป็นทุนความรู้ขององค์การ ที่สามารถขยายให้เป็นความรู้ทั่วทั้งองค์การได้โดยง่าย 4) Share การแบ่งปัน การแลกเปลี่ยน เผยแพร่ กระจาย ถ่ายโอนความรู้ ซึ่งมีด้วยกันหลายช่องทาง เช่น การจัดงานสัมมนาแลกเปลี่ยนความรู้ การสอนงาน หรือในรูปแบบอื่นที่มีการเรียนรู้ซึ่งกันและกัน หรือมีการถ่ายความรู้ในลักษณะเสมือน (Virtual) ผ่านระบบเครือข่ายคอมพิวเตอร์ หรือระบบ E – Learning และ 5) Use การใช้ประโยชน์หรือการประยุกต์ใช้งาน เพื่อให้เกิดผลสัมฤทธิ์เกิดเป็นปัญญาปฏิบัติ การขยายผลขีดความรู้ความ สามารถในการแข่งขันในองค์การสูงขึ้น โดยใช้การวิจัยเชิงปฏิบัติการแบบมีส่วนร่วม (Participatory Action Research) ในทุกขั้นตอน เพื่อให้กลุ่มผู้ร่วมวิจัยมีแรงจูงใจ มีขวัญและกำลังใจมีความรู้สึกในความเป็นเจ้าของ และเกิดการยอมรับในแนวทางพัฒนาที่ตนเองได้ร่วมกำหนดขึ้นด้วยตนเอง

 บทความวิจัยเรื่อง กระบวนการจัดการความรู้แหล่งเรียนรู้ในสถานศึกษา: การวิจัยเชิงปฏิบัติการแบบ มีส่วนร่วม ซึ่งมีวัตถุประสงค์เพื่อพัฒนากระบวนการจัดการความรู้แหล่งเรียนรู้ในโรงเรียนบ้านหนองกุงวิทยาคาร สำนักงานเขตพื้นที่การศึกษาประถมศึกษาขอนแก่น เขต 1 โดยสามารถนำผลการวิจัยไปใช้ประโยชน์ในการ ขยายขอบเขตหรือให้โรงเรียนอื่น ๆ สามารถถอดแบบเรียน ในการบริหารจัดการความรู้แหล่งเรียนรู้สถานศึกษา ในชุมชนไปยังชุมชนอื่น ๆ ที่มีบริบทใกล้เคียงกัน

**วัตถุประสงค์การวิจัย**

เพื่อพัฒนากระบวนการจัดการความรู้แหล่งเรียนรู้ของโรงเรียนบ้านหนองกุงวิทยาคาร

**ทบทวนวรรณกรรม**

**การจัดการความรู้** (Knowledge Management) Henrie & Hedgepeth (2003) กล่าวว่า การจัดการความรู้เป็นวิธีการจัดการทรัพยากรความรูขององค์การ ทั้งความรูที่ปรากฏชัดแจ้ง และความรูฝังลึกหรือไม่ปรากฏชัดแจ้งที่ไม่สามารถมองเห็นได้ โดยให้ความสำคัญกับการจัดการความรูในฐานะที่เป็นกระบวนการซึ่งจะช่วยองค์การในการจำแนก ตรวจสอบ จัดเก็บความรู กลั่นกรองความรู และเข้าถึงความรู้ได้ เช่นเดียวกับ Turban et al. (2004) อธิบายว่าการเป็นกระบวนการที่เกี่ยวข้องกับการระบุ คัดเลือก จัดระบบ เผยแพร และถ่ายโอนสารนิเทศและความเชี่ยวชาญที่สำคัญ Nonaka & Takeuchi (2004) ให้ความหมาย ว่าเป็นกระบวนการสร้างความรูใหม่อย่างต่อเนื่อง และเผยแพรความรูนั้นไปอย่างกว้างขวางทั่วทั้งองค์การ เพื่อนำไปใช่เป็นองค์ประกอบสำคัญของการพัฒนาผลิตภัณฑ์หรือบริการ และ Bennett & Bennett (2004) อธิบายว่าเป็นกระบวนการอย่างเป็นระบบในการสร้าง รักษา และสนับสนุนให้องค์การมีการใช้ความรูของบุคคล และความรูของส่วนรวมในการทำงานเพื่อให้บรรลุตามพันธกิจขององค์การ นอกจากนี้ การจัดการความรู้ยังเป็นระบบที่จะช่วยให้ข้อมูลและความรู้เกิดขึ้นกับบุคคลอย่างถูกต้อง ถูกที่ ถูกเวลาในจำนวนที่เหมาะสม ซึ่งสิ่งแหล่านี้จะแสดงให้เห็นถึงประสิทธิภาพและประสิทธิผลของการทำงาน จากแนวคิดดังกล่าว สรุปได้ว่า การจัดการความรู้ได้ว่าเป็นวิธีการหรือกระบวนการในการบริหารจัดการความรู้ที่เป็นระบบให้สามารถเข้าถึงความรู้และนำเอาความรู้จากแหล่งเรียนรู้ต่าง ๆ นั้นไปใช้ประโยชน์ได้ รวมถึงการเผยแพร่ความรู้นั้น ๆ เพื่อการพัฒนาบุคลากรและองค์การให้เกิดประสิทธิภาพ ดังนั้น กระบวนการจัดการความรู้จึงเป็นขั้นตอนหรือวิธีการในการบริหารจัดการความรู้ที่เป็นระบบให้สามารถเข้าถึงความรู้และนำเอาความรู้จากแหล่งเรียนรู้ต่าง ๆ นั้นไปใช้ประโยชน์ได้ รวมถึงการเผยแพร่ความรู้นั้น ๆ เพื่อการพัฒนาบุคลากรและองค์การให้เกิดประสิทธิภาพ จากแนวคิดกระบวนการจัดการความรู้ดังกล่าวจะเห็นว่าเป็นกระบวนการที่มีความครอบคลุมขั้นตอนกระบวนการจัดการเรียนรู้ของนักวิชาการต่างๆ จึงนำมาใช้เป็นกรอบแนวคิดหลัก ได้แก่ กำหนดความรู้ (Define) สร้างความรู้ (Create) จัดเก็บความรู้ (Capture) แบ่งปันความรู้ (Share) ใช้และเผยแพร่ความรู้ (Use) (Koenig & Srikantaiah, 2007; Kucza, 2001; Marquardt, 2002; Office of the Public Sector Development Commission, 2007; Panich, 2019; Probst, 2000; Tannonbaum & Alliger, 2000; Trapp, 1999; Turban et al., 2004; Wijarn, 2009; Wiig, 2003)

**การบริหารจัดการแหล่งเรียนรู้** (Resources Management) เป็นกระบวนการดำเนินงานของกลุ่มบุคคลเพื่อให้บรรลุจุดหมายขององค์การร่วมกันอย่างมีประสิทธิภาพและประสิทธิผลโดยอาศัยหน้าที่ทางการบริหาร ได้แก่ การวางแผน การจัดองค์การ การนำ และการควบคุม อย่างไรก็ตามเนื่องจากการบริหารจัดการเป็นกระบวนการดำเนินงานให้บรรลุวัตถุประสงค์อย่างมีประสิทธิผลและประสิทธิภาพที่อยู่ภายใต้ระบบการศึกษาในโรงเรียนที่เป็นระบบระบบเปิด(open system) ซึ่งเป็นระบบที่ต้องปฏิสัมพันธ์กับสิ่งต่าง ๆ ทั้งบุคคล องค์การ หรือหน่วยงานในลักษณะใดลักษณะหนึ่งมีการเอื้อประโยชน์พึ่งพาซึ่งกันและกันประกอบด้วยองค์ประกอบสำคัญ ๆ 3 ส่วน และเนื่องจากระบบมีความสำคัญในการช่วยให้การดำเนินงานต่าง ๆ เกิดสัมฤทธิ์ผลตามเป้าหมาย หรือที่เรียกวิธีการเชิงระบบซึ่งได้แพร่หลายไปในวงการต่าง ๆ รวมทั้งวงการศึกษา วิธีการเชิงระบบเป็นแนวคิดที่ใช้ในการจัดสิ่งต่าง ๆ ให้เป็นระเบียบเพื่อนำไปสู่เป้าหมายที่ต้องการโดยต้องอาศัยความสามารถในการจำแนกแยกแยะองค์ประกอบสำคัญของสิ่งนั้นและการจัดความสัมพันธ์ขององค์ประกอบเหล่านั้นให้ส่งเสริมกันอย่างเป็นระเบียบ ดังนั้น กระบวนการบริหารจัดการแหล่งเรียนรู้เชิงระบบจึงเป็นวิธีการหรือขั้นตอนการดำเนินงานเกี่ยวกับแหล่งเรียนรู้ด้วยวิธีการเชิงระบบที่ประกอบด้วย ปัจจัยนำเข้า (inputs) กระบวนการ (process) ที่มีกลไกควบคุม (control) หรือวิธีการที่ใช้ในการควบคุมหรือตรวจสอบกระบวนการเพื่อให้ได้ผลผลิต (outputs) ตามต้องการ และมีการให้ข้อมูลย้อนกลับ (feedback) เพื่อเปรียบเทียบผลการดำเนินการกับเป้าหมายที่ตั้งไว้อันจะนำไปสู่การปรับปรุงหรือพัฒนาความรู้หรือคุณลักษณะอันพึงประสงค์ของผู้เรียนให้มีประสิทธิภาพยิ่งขึ้น อย่างไรก็ตาม การจะพัฒนาองค์ความรู้ (knowledge) หรือคุณลักษณะของผู้เรียนให้บรรลุผลตามเป้าหมายได้อย่างมีประสิทธิผลนั้นเป็นเรื่องที่เกี่ยวข้องข้องกับแหล่งเรียนรู้ (resource) และกระบวนการเรียนรู้ (learning process) เนื่องจากความรู้เกิดจากแหล่งเรียนรู้และกระบวนการเรียนรู้ (knowledge as resource and process) ดังนั้น กระบวนการจัดการความรู้ (knowledge management process) จึงเป็นกระบวนการสำคัญที่ทำให้การบริหารจัดการแหล่งเรียนรู้เกิดประสิทธิภาพสูงสุด และนำไปสู่การพัฒนาความรู้ หรือคุณลักษณะอันพึงประสงค์ของผู้เรียนบรรลุผลตามเป้าหมายอย่างมีประสิทธิภาพและประสิทธิผล (McInerney & Koenig, 2011)

**การวิจัยเชิงปฏิบัติการแบบมีส่วนร่วม** (Participatory Action Research) เป็นการวิจัยที่ใช้ระเบียบวิธีวิจัยตามแนวสังคมศาสตร์ซึ่งเป็นแนวคิดของสังคมศาสตร์เชิงวิพากษ์ (critical social science) หรือปฏิบัตินิยม (pragmatism) ที่วิจัยโดยใช้วิธีวิทยาศาสตร์บางส่วน และมุ่งศึกษาข้อมูลจากการปฏิบัติที่ต้องการให้ผู้ปฏิบัติเข้ามามีส่วนร่วมในการวิจัยเพื่อปรับปรุงและพัฒนาการปฏิบัตินั้นให้ดีขึ้น เป็นกระบวนการศึกษาค้นคว้าเชิงปฏิรูปที่มุ่งให้เห็นโครงสร้างที่แท้จริงของปัญหา เพื่อนำไปสู่การปฏิรูปหรือการเปลี่ยนแปลงให้ดีขึ้น โดยใช้ทั้งวิธีการวิจัยเชิงปริมาณและวิธีการวิจัยเชิงคุณภาพร่วมกัน แต่ให้ความสำคัญกับเชิงคุณภาพมากกว่าเชิงปริมาณ มีพื้นฐานแนวคิดทางสังคมศาสตร์ คือ1) มุ่งพัฒนาสังคมและคนในสังคมในเชิงการเมือง (political) 2) เป็นการมุ่งให้อำนาจและมุ่งประเด็นสำคัญหรือปัญหาสำคัญ (empowerment and issue oriented) 3) สร้างความร่วมมือในคนที่ศึกษา (collaboration) และ4) มุ่งไปสู่การเปลี่ยนแปลง (change oriented) (Sararattana, 2018) จากแนวคิดขั้นตอนการวิจัยเชิงปฏิบัติการที่นักวิชาการได้นำเสนอ เช่น Coghlan & Brannick (2001), Kemmis & McTaggart (2005), Kemmis, McTaggart & Nixon (2014), and Stringer (2004) จะเห็นว่าวงจรการวิจัยเชิงปฏิบัติการแม้มีขั้นตอนที่แตกต่างกัน แต่เมื่อพิจารณารายละเอียดแล้วสอดคล้องกัน กล่าวคือ เป็นการดำเนินการเป็นเกลียวสว่านของวงจรที่ประกอบด้วย การวางแผน (planning) การลงมือปฏิบัติตามแผน (acting) การสังเกตผล (observing) การสะท้อนผล (reflecting) แล้วนำข้อมูลมาปรับปรุงแผนการดำเนินงานใหม่ (revised plan) นำไปสู่การลงมือปฏิบัติ สังเกตผล สะท้อนผลการดำเนินงานจนกว่าจะบรรลุผลตามเป้าหมายที่ต้องการ

จากการศึกษาแนวคิดเกี่ยวกับการจัดการความรู้ และการบริหารจัดการแหล่งเรียนรู้ จะเห็นว่ากระบวนการบริหารจัดการแหล่งเรียนรู้เชิงระบบจึงเป็นวิธีการหรือขั้นตอนการดำเนินงานเกี่ยวกับแหล่งเรียนรู้ด้วยวิธีการเชิงระบบที่ประกอบด้วย ปัจจัยนำเข้า (inputs) กระบวนการ (process) ที่มีกลไกควบคุม (control) หรือวิธีการที่ใช้ในการควบคุมหรือตรวจสอบกระบวนการเพื่อให้ได้ผลผลิต (outputs) ตามต้องการ และมีการให้ข้อมูลย้อนกลับ (feedback) เพื่อเปรียบเทียบผลการดำเนินการกับเป้าหมายที่ตั้งไว้อันจะนำไปสู่การปรับปรุงหรือพัฒนาความรู้หรือคุณลักษณะอันพึงประสงค์ของผู้เรียนให้มีประสิทธิภาพยิ่งขึ้น อย่างไรก็ตาม การจะพัฒนาองค์ความรู้ (knowledge) หรือคุณลักษณะของผู้เรียนให้บรรลุผลตามเป้าหมายได้อย่างมีประสิทธิผลนั้นเป็นเรื่องที่เกี่ยวข้องข้องกับแหล่งเรียนรู้ (resource) และกระบวนการเรียนรู้ (learning process) เนื่องจากความรู้เกิดจากแหล่งเรียนรู้และกระบวนการเรียนรู้ (knowledge as resource and process) ดังนั้น กระบวนการจัดการความรู้ (knowledge management process) ครอบคลุมขั้นตอนกระบวนการจัดการเรียนรู้ของนักวิชาการต่างๆ จึงนำมาใช้เป็นกรอบแนวคิดหลัก ได้แก่ กำหนดความรู้ (define) สร้างความรู้ (create) จัดเก็บความรู้ (capture) แบ่งปันความรู้ (share) ใช้และเผยแพร่ความรู้ (use) จึงเป็นกระบวนการสำคัญที่ทำให้การบริหารจัดการแหล่งเรียนรู้เกิดประสิทธิภาพสูงสุด และนำไปสู่การพัฒนาความรู้ หรือคุณลักษณะอันพึงประสงค์ของผู้เรียนบรรลุผลตามเป้าหมายอย่างมีประสิทธิภาพและประสิทธิผล (McInerney & Koenig, 2011)

**วิธีดำเนินการวิจัย**

ผู้วิจัยได้นำตัวแบบการดำเนินการวิจัยปฏิบัติการแบบมีส่วนร่วม (PAR: Participatory Action Research) ของ Kangpheng & Kunlong (2015) ที่ดัดแปลงมาจากแนวคิด Critical Participatory Action Research ของ Kemmis, McTaggart & Nixon (2014) โดยทำการวิจัยในโรงเรียนบ้านหนองกุงวิทยาคาร สำนักงานเขตพื้นที่การศึกษาประถมศึกษาขอนแก่น เขต 1 ปีการศึกษา 2563 จำนวน 2 วงรอบ ดังนี้

1. กลุ่มผู้ร่วมวิจัย ประกอบด้วย ผู้บริหาร 1 คน ครูผู้สอนระดับชั้นมัธยมศึกษาปีที่ 1-3 จำนวน 6 คน นักเรียนในระดับชั้นมัธยมศึกษาปีที่ 1-3 จำนวน 50 คน ผู้ปกครองนักเรียน 50 คน คณะกรรมการสถานศึกษาขั้นพื้นฐาน 7 คน เจ้าหน้าที่เกษตรอำเภอ 1 คน เจ้าหน้าที่องค์การบริหารส่วนตำบล 1 คน รวม 115 คน

2. ตัวแปรที่ศึกษา คือ กระบวนการจัดการความรู้แหล่งเรียนรู้ในสถานศึกษา ประกอบด้วย ด้านปัจจัย กระบวนการ ผลผลิต ผลลัพธ์ และข้อมูลป้อนกลับ

3. ขั้นตอนการทำวิจัยปฏิบัติการแบบมีส่วนร่วมมี 3 ขั้นตอน ดังนี้

 3.1 ขั้นเตรียมการ (Preparing) เป็นการสำรวจข้อมูลเบื้องต้นโดยผู้วิจัยเพื่อศึกษาข้อมูลเบื้องต้นเกี่ยวกับกระบวนการสร้างองค์ความรู้ แหล่งเรียนรู้ และศูนย์การจัดการความรู้ในการบริหารจัดการความรู้แหล่งเรียนรู้สถานศึกษาในชุมชนอย่างเป็นระบบทั้งด้านปัจจัย กระบวนการ ผลผลิต ผลลัพธ์ และข้อมูลป้อนกลับ เครื่องมือที่ใช้ในการวิจัย ประกอบด้วย แบบสำรวจรายการ (checklist) 2) แบบสัมภาษณ์กึ่งโครงสร้าง และแบบบันทึกการประชุมทั่วไป และดำเนินการวิเคราะห์ข้อมูลโดยใช้ความถี่ ร้อยละ และการวิเคราะห์เนื้อหา

 3.2 ขั้นดำเนินการ (Doing)

 3.2.1 ขั้นสำรวจ (Reconnaissance) ประกอบด้วย 1) การสร้างพื้นที่การสื่อสารสาธารณะ (Opening communicative space) 2) การสนทนาระหว่างระบบเดิมและสถานภาพที่เป็นจริง (Dialogues between system and lifeworld) 3) การสร้างกลยุทธ์กิจกรรมประกลยุทธ์การสื่อสาร (Strategic action and communicative action) 4) การตอบคำถามร่วมกันเพื่อระบุปัญหาและอุปสรรคในการปฏิบัติ (Questions to identify a shared Felt concern in relation to our practices and what holds our practices in place) และ 5) ข้อตกลงเบื้องต้นของแผนการทำงาน (An initial statement about what you intent to do)

 3.2.2 ขั้นวางแผน (Planning) ประกอบด้วย 1) ออกแบบการเปลี่ยนการปฏิบัติงาน (Changing practices and practice architectures) 2) แผนการเปลี่ยนแปลงที่มาจากการประชุมร่วมกัน (The Product of planning -- a collective rationale and plan for a change)

 3.2.3 ขั้นนำแผนการเปลี่ยนแปลงไปใช้และสังเกตผล (Enacting the plan and observing how it works)

 3.2.4 ขั้นทบทวน (Reflection)

 3.2.5 วงจรการทบทวนตนเอง (Spiral cycles of self-reflection)

 3.3 ขั้นประเมินผล (Evaluating) เป็นขั้นประเมินผลทั้งด้านปัจจัย กระบวนการ ผลลัพธ์และผลกระทบที่เกิดขึ้นและนำไปสู่การปรับปรุงเปลี่ยนแปลงการดำเนินงานทั้งระบบ

**ผลการวิจัย**

จากการดำเนินการพัฒนา 2 วงรอบ พบว่า กระบวนการจัดการความรู้แหล่งเรียนรู้ในสถานศึกษา ประกอบด้วย 1) การกำหนดชนิดของทุนทางปัญญาหรือองค์ความรู้ที่ต้องการ 2) การสร้างทุนทางปัญญาหรือค้นหาใช้ประโยชน์จากสิ่งที่มีอยู่ การศึกษาเพิ่มเติมจากภายนอกองค์กร การเรียนรู้จากความสำเร็จของคนอื่น การเทียบเคียง (Benchmarking) และรวบรวมเอกสาร ข้อมูล องค์ความรู้ตามกลุ่มสนใจ 3) การเสาะแสวงหา และจัดเก็บองค์ความรู้ในองค์กรให้เป็นระบบ เช่น ในรูปแบบของเอกสาร ไฟล์ข้อมูล ซีดี และในรูปของเว็บไซต์ 4) การแบ่งปัน แลกเปลี่ยน เผยแพร่ กระจาย และถ่ายโอน และ 5) การใช้ประโยชน์หรือการนำไปประยุกต์ใช้งาน ซึ่งเป็นกระบวนการบริหารจัดการความรู้แหล่งเรียนรู้สถานศึกษาในชุมชนเชิงระบบ โดยใช้การวิจัยเชิงปฏิบัติการแบบมีส่วนร่วม (Participatory Action Research) เป็นการดำเนินการโดยระบบบริหารจัดการเชิงระบบ ดังนี้

ข้อมูลป้อนกลับ

**ปัจจัย (Input)**

- ผู้บริหาร

- ครู

- นักเรียน

- ผู้ปกครอง

- คณะกรรมการ

 สถานศึกษา

- ชุมชน

**กระบวนการ (Process)**

- การเรียนรู้ด้วยตนเอง

- การฝึกอบรม

- การจัดการความรู้

- การวิจัยเชิงปฏิบัติการ

แบบมีส่วนร่วม (PAR)

**ผลผลิต (Outputs)**

- การเรียนรู้ร่วมกัน

- องค์ความรู้

- แหล่งเรียนรู้

- ศูนย์การจัดการความรู้

**ผลลัพธ์ (Outcomes)**

กระบวนการบริหารจัดการความรู้ที่ส่งผลต่อ

การพัฒนาคน งาน

และชุมชน

**ภาพที่ 1** กระบวนการจัดการความรู้แหล่งเรียนรู้ของโรงเรียนบ้านหนองกุงวิทยาคาร

**อภิปรายผล**

ผลจากการศึกษาเอกสารและงานวิจัยที่เกี่ยวข้อง การสำรวจ การสัมภาษณ์ และการประชุมผู้เกี่ยวข้องเพื่อนำเสนอผลการสังเคราะห์เอกสารได้ข้อสรุปสอดคล้องกันว่า ในการจัดการความรู้ร่วมกันนั้นสิ่งสำคัญอันดับแรก คือ การกำหนดชนิดของทุนปัญญาหรือองค์ความรู้ที่เราต้องการก่อน ทั้งนี้ เนื่องจากทุนทางปัญญาหรือองค์ความรู้ในชุมชนหรือท้องถิ่นมีอยู่อย่างหลากหลายต้องรู้เข้าใจและพิจารณาให้สอดคล้องกับความต้องการจำเป็นของแต่ละท้องถิ่น ซึ่งการรู้และเข้าใจอดีต ปัจจุบัน อนาคตย่อมทำให้สามารถวางแผนแก้ปัญหาได้ถูกจุด ความไม่รู้ การรู้เป็นส่วน ๆ รู้อย่างลวก ๆ รีบ ๆ แบบตาบอดคลำช้าง นอกจากแก้ปัญหาไม่ได้แล้ว ยังกลับทำให้ปัญหาลุกลามบานปลายมากยิ่งขึ้น (Wasi, 2002) สอดคล้องกับแนวคิดของนักวิชาการต่างประเทศหลายท่าน อาทิ Probst, Raub & Romhardt (2000) ได้เสนอแนวคิดเกี่ยวกับองค์ประกอบของกระบวนการจัดการความรู้ ดังนี้ 1) การกำหนดความรู้ (Knowledge identification) เพื่อให้ทราบแหล่งความรู้ และรูปแบบของความรู้ที่มีอยู่ภายในองค์การ 2) การแสวงหาความรู้ (Knowledge acquisition) เป็นการแสวงหาและกำหนดความรู้จากแหล่งภายนอก ว่าสามารถนำความรู้มาจากแหล่งไหน มีวิธีการให้ได้มาซึ่งความรู้ที่จะนำไปใช้ในการพัฒนาจัดการความรู้อย่างไร 3) การพัฒนาความรู้ (Knowledge development) เป็นการนำเอาความรู้ที่ได้มาบริหารจัดการให้อยู่ในรูปแบบที่สามารถนำไปใช้งานได้ตามความต้องการ 4) การแบ่งปันและการกระจายความรู้ (Knowledge transfer) ให้กับบุคคลอื่นเพื่อให้มีการนำเอาความรู้ไปใช้งาน และอาจทำให้เกิดความรู้เพิ่มเติมขึ้นมาใหม่กระบวนการนี้รวมถึงการถ่ายทอดความรู้ระหว่างบุคคล กลุ่ม และองค์กรด้วย 5) การใช้ความรู้ (Knowledge utilization) เป็นสิ่งสำคัญที่สุดเพราะไม่ว่าองค์กรจะมีความรู้มากเพียงใด หากไม่สามารถใช้ได้ก็ไม่ก่อให้เกิดประโยชน์ใด ๆ ทั้งสิ้น และ 6) การจัดเก็บความรู้ (Knowledge storage) เพื่อให้สามารถแบ่งปันและนำความรู้กลับมาใช้ใหม่ได้

นอกจากนี้ ยังสอดคล้องกับ Srikantaiah & Koenig (2000) เสนอว่า องค์การจะต้องมีวินัยในกระบวนการของการจัดการความรู้ จึงจะทำให้เกิดประสิทธิภาพตามที่ต้องการประกอบด้วย 1) การยึดกุมความรู้ (Capture) 2) การประเมินผล (Evaluating) 3) การแบ่งปันความรู้ (Sharing) และ 4) การจัดเก็บหรือการรวบรวมความรู้ (Information assets) ไว้ในฐานข้อมูล เอกสาร และนโยบายองค์การ ขณะที่ Tannonbaum & Alliger (2000) ได้เสนอ 4 มุมมองหลักที่จะทำให้การจัดการความรู้มีประสิทธิภาพ คือ 1) การแลกเปลี่ยนความรู้ (Knowledge sharing) 2) การเข้าถึงความรู้ (Knowledge accessibility) 3) การซึมซับความรู้ (Knowledge assimilation) และ 4) การประยุกต์ใช้ความรู้ (Knowledge application) ด้าน Kucza (2001) ได้นำเสนอองค์ประกอบของกระบวนการในทางปฏิบัติของการจัดการความรู้ไว้ 6 ประการ ดังนี้ 1) การระบุความต้องการความรู้ (Identification of need for knowledge) 2) การดึงความรู้ออกมา (Knowledge pull) 3) การส่งมอบความรู้ให้กับผู้ที่ต้องการความรู้ (Knowledge push) 4) การสร้างความรู้ (Creation of knowledge) 5) การรวบรวมและการจัดเก็บความรู้ (Knowledge collection and storage) และ 6) การปรับปรุงความรู้ให้ทันสมัย (Knowledge update) ส่วน Wiig (2003) ได้เสนอกระบวนการจัดการความรู้ (Knowledge management process) มีองค์ประกอบ ดังนี้ 1) การจัดหาความรู้ (Knowledge acquisition) 2) การจัดเก็บและค้นคืนความรู้ (Knowledge storage and retrieval) 3) การใช้ความรู้ (Knowledge usage/utilization) 4) การเคลื่อนย้าย การกระจายความรู้ และการแบ่งปันความรู้ (Knowledge transfer/distribution/sharing) และ 5) การสร้างความรู้ (New knowledge creation) เป็นวัฏจักรที่ต้องทำอย่างต่อเนื่อง และในทัศนของนักวิชาการในประเทศ เช่น Wijarn (2009) ได้เสนอกระบวนการในการจัดการความรู้ไว้ 5 ขั้นตอน ดังนี้ 1) การกำหนดชนิดของความรู้ (define) 2) การสร้างทุนทางปัญญา (create) 3) การเสาะหาและการจัดเก็บความรู้ในองค์กรให้เป็นระบบ (capture) 4) การแบ่งปัน (share) และ 5) การใช้ประโยชน์ (use) และ National Productivity Institute (2005) เสนอว่า กระบวนการจัดการความรู้ เป็นกระบวนการแบบหนึ่งที่จะช่วยให้องค์การเข้าใจถึงขั้นตอนที่ทำให้กระบวนการจัดการความรู้ หรือพัฒนาการของความรู้ที่จะเกิดขึ้นภายในองค์การ ประกอบด้วย 7 ขั้นตอน ดังนี้ 1) การบ่งชี้ความรู้ (knowledge identification) 2) การสร้างและแสวงหาความรู้ (knowledge creation and acquisition) 3) การจัดการความรู้ให้เป็นระบบ (knowledge organization) 4) การประมวลและกลั่นกรองความรู้ (knowledge codification and refinement) 5) การเข้าถึงความรู้ (knowledge access) 6) การแบ่งปันแลกเปลี่ยนความรู้ (knowledge sharing) และ7) การเรียนรู้ (learning)

**สรุปผล**

 บทความวิจัยเรื่อง กระบวนการจัดการความรู้แหล่งเรียนรู้ในสถานศึกษา: การวิจัยเชิงปฏิบัติการแบบ มีส่วนร่วม ซึ่งมีวัตถุประสงค์เพื่อพัฒนากระบวนการจัดการความรู้แหล่งเรียนรู้ในโรงเรียนบ้านหนองกุงวิทยาคาร สำนักงานเขตพื้นที่การศึกษาประถมศึกษาขอนแก่น เขต 1 มีการดำเนินการวิจัยปฏิบัติการแบบมีส่วนร่วม (PAR: Participatory Action Research) ผลการวิจัยพบว่า กระบวนการจัดการความรู้แหล่งเรียนรู้ในสถานศึกษา ประกอบด้วย 1) การกำหนดชนิดของทุนทางปัญญาหรือองค์ความรู้ที่ต้องการ 2) การสร้างทุนทางปัญญาหรือค้นหาใช้ประโยชน์จากสิ่งที่มีอยู่ การศึกษาเพิ่มเติมจากภายนอกองค์กร การเรียนรู้จากความสำเร็จของคนอื่น การเทียบเคียง (Benchmarking) และรวบรวมเอกสาร ข้อมูล องค์ความรู้ตามกลุ่มสนใจ 3) การเสาะแสวงหา และจัดเก็บองค์ความรู้ในองค์กรให้เป็นระบบ เช่น ในรูปแบบของเอกสาร ไฟล์ข้อมูล ซีดี และในรูปของเว็บไซต์ 4) การแบ่งปัน แลกเปลี่ยน เผยแพร่ กระจาย และถ่ายโอน และ 5) การใช้ประโยชน์หรือการนำไปประยุกต์ใช้งาน ซึ่งเป็นกระบวนการบริหารจัดการความรู้แหล่งเรียนรู้สถานศึกษาในชุมชนเชิงระบบ

**ข้อเสนอแนะ**

**ข้อเสนอแนะในการนำการวิจัยไปใช้**

1. โรงเรียนหรือสถานศึกษาควรมีการกำหนดนโยบายที่ชัดเจน ต่อเนื่องในเรื่องการดำเนินการบริหารจัดการความรู้แหล่งเรียนรู้สถานศึกษาในชุมชน โดยอาจกำหนดประเด็นขององค์ความรู้ด้านอื่นๆ เช่น การจัดการความรู้บนเครือข่ายเพื่อส่งเสริมความสามารถในการสร้างนวัตกรรมทางการศึกษาของครู เป็นต้น

2. หน่วยงานต้นสังกัดควรมีการฝึกอบรมเกี่ยวกับการบริหารจัดการความรู้แหล่งเรียนรู้สถานศึกษาในชุมชนเพื่อส่งเสริมให้เกิดการองค์ความรู้ใหม่ ๆ ที่หลากหลาย และมีแหล่งเรียนรู้ที่มีประสิทธิภาพในสถานศึกษา เช่น พัฒนาครูให้มีความรู้ความเข้าใจเกี่ยวกับการวิจัยเชิงปฏิบัติการแบบมีส่วนร่วม (Participatory Action Research) จัดหาเอกสาร วัสดุอุปกรณ์ที่ทันสมัยในการค้นคว้าสนองตอบต่อดำเนินการบริหารจัดการความรู้แหล่งเรียนรู้สถานศึกษาในชุมชน ได้แก่ คอมพิวเตอร์ อินเทอร์เน็ตความเร็วสูง เป็นต้น ส่งเสริมให้ครูจัดทำการบริหารจัดการความรู้แหล่งเรียนรู้ในชั้นเรียนของตนเอง และมีการติดตามผลการบริหารจัดการความรู้แหล่งเรียนรู้สถานศึกษาในชุมชนอย่างต่อเนื่อง

3. หน่วยงานต้นสังกัดควรสนับสนุนหรือจัดสรรงบประมาณเพื่อส่งเสริมให้มีการดำเนินการบริหารจัดการความรู้แหล่งเรียนรู้สถานศึกษาในชุมชนให้กับสถานศึกษาทุกแห่งเพื่อให้สามารถพัฒนาแหล่งเรียนรู้ในท้องถิ่นที่อยู่อย่างหลากหลาย

**ข้อเสนอแนะสำหรับการวิจัยครั้งต่อไป**

1. ในการวิจัยนี้ใช้การวิจัยเชิงปฏิบัติการแบบมีส่วนร่วมซึ่งนำผลอ้างอิงได้เฉพาะโรงเรียนที่เป็นกลุ่มเป้าหมาย ดังนั้น ในการวิจัยครั้งต่อไปควรมีควรทำการวิจัยและพัฒนารูปแบบของการบริหารจัดการความรู้แหล่งเรียนรู้สถานศึกษาในชุมชน

2. การศึกษาครั้งนี้เป็นการสำรวจข้อมูลเบื้องต้นโดยผู้วิจัยเพื่อศึกษาข้อมูลเบื้องต้นเกี่ยวกับกระบวนการสร้างองค์ความรู้ แหล่งเรียนรู้ และศูนย์การจัดการความรู้ในการบริหารจัดการความรู้แหล่งเรียนรู้สถานศึกษาในชุมชนเป็นขั้นเตรียมการ (Preparing) ดังนั้น จึงควรมีการศึกษาอย่างต่อเนื่องในขั้นที่ 2 ขั้นดำเนินการ (Doing) และขั้นที่ 3 ขั้นประเมินผล (Evaluating) ตามวิธีการวิจัยเชิงปฏิบัติการแบบมีส่วนร่วม

3. ควรขยายขอบเขตการบริหารจัดการความรู้แหล่งเรียนรู้สถานศึกษาในชุมชนไปยังชุมชนอื่น ๆ ที่มีบริบทใกล้เคียงกัน

**องค์ความรู้ใหม่**

กระบวนการจัดการความรู้แหล่งเรียนรู้ในสถานศึกษา: การวิจัยเชิงปฏิบัติการแบบมีส่วนร่วม ประกอบด้วย 1) การกำหนดชนิดของทุนทางปัญญาหรือองค์ความรู้ที่ต้องการ 2) การสร้างทุนทางปัญญาหรือค้นหาใช้ประโยชน์จากสิ่งที่มีอยู่ การศึกษาเพิ่มเติมจากภายนอกองค์กร การเรียนรู้จากความสำเร็จของคนอื่น การเทียบเคียง (Benchmarking) และรวบรวมเอกสาร ข้อมูล องค์ความรู้ตามกลุ่มสนใจ 3) การเสาะแสวงหา และจัดเก็บองค์ความรู้ในองค์กรให้เป็นระบบ เช่น ในรูปแบบของเอกสาร ไฟล์ข้อมูล ซีดี และในรูปของเว็บไซต์ 4) การแบ่งปัน แลกเปลี่ยน เผยแพร่ กระจาย และถ่ายโอน และ 5) การใช้ประโยชน์หรือการนำไปประยุกต์ใช้งาน ซึ่งเป็นกระบวนการบริหารจัดการความรู้แหล่งเรียนรู้สถานศึกษาในชุมชนเชิงระบบ

**References**

Becerra-Fernandez, I., Gonzalez, A., & Sabherwal, R. (2004). *Knowledge Management:*

*Challenges, Solutions, and Technologies.* New Jersey: Pearson Prentice-Hall.

Bennett, J.M., & Bennett, M.J. (2004). Developing Intercultural Sensitivity: An Integrative

Approach to Global and Domestic Diversity. In D. Landis, J.M. Bennett and M.J. Bennett

(Eds), *Handbook of Intercultural Training* (3rd ed). Thousand Oaks, CA: Sage.

Coghlan, D., & Brannick, T. (2001). *Doing Action Research in Your Own Organization*. London:

Sage.

Henri, M., & Hedgepeth, O. (2003). Size is Important in Knowledge Management. *Journal of*

*Knowledge Management Practice, 4*(6), 25-38.

Kangpheng, S., & Kunlong, S. (2015). *Participatory Action Research*. Maha Sarakham: Maha

Sarakham Rajabhat University.

Kemmis, S., & McTaggart, R. (2005). *“Participatory Action Research: Communicative Action and*

*the Public Sphere.”* In N. Denzin, N.K. and Lincoln, Y.S. (Eds.), The SAGE Handbook of

Qualitative Research (3rd ed.). Thousand Oaks, California: Sage.

Kemmis, S., McTaggart, R., & Nixon, R. (2014). *The Action Research Planner: Doing Critical*

*Participatory Action Research.* New York: Springer.

Koenig, M.E.D., & Srikantaiah, T. (2007). *Knowledge Management Lessons Learned: What Works*

*and What Doesn’t* (2nd ed.). Medford, NJ: American Society for Information Science and Technology.

Kucza, T. (2001). *Knowledge Management Process Model.* Retrieved April 15, 2015, from

http://www.Inf.vtt.f/pdf/publication/2001/p.455.pdfl

Local Government Organization Northeastern Provinces Group. (2014). *Framework for Lifelong*

*Education Management towards Excellence in Local Occupation.* Kalasin: Local

Administrative Organization Northeastern Provinces Group.

Marquardt, M.J. (2002). *Building the Learning Organization: A System Approach to Quantum*

*Improvement and Global Success.* New York: McGraw-Hill.

McInerney, C.R., & Koenig, M.E.D. (2011). *Knowledge Management (KM) Processes in*

*Organizations: Theoretical Foundations and Practice.* Retrieved May 8, 2020, from

https://doi.org/10.2200/S00323ED1V01Y201012ICR018

National Productivity Institute. (2005). *Knowledge Management from Theory to Practice.* Bangkok:

SE-EDUCATION.

Nonaka, I., & Takeuchi, H. (2004). *The Essence of Innovation* (with A. Katsumi). Tokyo: Nikkei BP.

Office of the Basic Education Commission. (2013). *Student Support System for Improving the*

*Quality of Life and Solve the Social Crisis, the Path to Professional Teachers*. Bangkok:

Chuan Printing.

Office of the National Education Commission. (2010). *Student Reform is the Most Important.*

Bangkok: Teachers Council of Thailand Ladprao.

Office of the Public Sector Development Commission. (2007). *Handbook of Change Management*

*to Enhance the Threat of Excellence in the Performance of Government Agencies*. Bangkok:

Management System Development Group Office of the Public Sector Development Commission.

Panich, W. (2019). *Knowledge Management*. Retrieved 15 September 2020 from

http://huahin.dusit.ac.th/bg/KM/KM\_Article.pdf.

Probst, G. R. (2000). *Managing Knowledge: Building Blocks for Success.* Chichester: John Wiley &

Sons.

Probst, G., S. Raub., & K, Romhardt. (2000). Managing Knowledge: Building Blocks for Success.

England: John Wiley & Sons.

Sararattana, W. (2018). *Research in Educational Administration: Concepts and Case Studies*

(4th ed.). Bangkok: Thiphayawisut.

Srikantaiah, T. & Koenig, M.E.D. (2002). *Knowledge Management for Information Professional.*

New Jersey: Information Today.

Stringer, E. (2004). *Action Research* (2nd ed.). California: Sage.

Tannonbaum, S.I., & Alliger, G.M. (2000). *Knowledge Management: Clarifying the Key Issue.*

U.S.A.: The International Association for Human Resource Information Management.

Trapp, H. (1999). *Benefits of an Intranet-based Knowledge Management System Measuring the*

*Effect.* Retrieved May 8, 2020, from http://www.avinci.de/competence/publikationen/diplomarbeit\_holger\_trapp.pdf

Turban, E., Lee, J., King, D., & Chung, H. (2004). *Electronic Commerce: A Managerial Perspective.*

London: Prentice Hall International.

Wasi, P. (2002). *New Human Development for A Sustainable Future* (5th ed.). Bangkok: Moh-

Chao-Ban Publishing House.

Wiig, K.M. (2003). *Knowledge Management Has Manta Facets*. Retrieved July 20, 2020, from

http://www.krii.com/downloads/FourKMFacets-pd.

Wijarn, B. (2009). *Development of a Learning Organization* (6th ed.). Bangkok: ExpertNet.